BODOLAND रादाब- कक्राझार, 23 नभेम्बर : माखासे सान सिगांनिफ्राइनो GMCHआव फाहामथाय होबोनायनि उनावबो आसामनि बारग’ गिबि मन्थ्रि तरुन गगैनि देहायारि हालोदा दासिमबो लोरबांङैनो दं मिथिनो मोननाय जादों। मिथिनो मोनबावनाय बादिब्ला मेगननि मोज्लिद इसारानि अनगायै बिथांनि देहानि गासैबो अंगफोरा देहाखौ दैदेननो गोहो गैलिया। एरैहाय सावस्रि बिफाननि मन्थ्रि ड० हिमन्त बिस्व सर्माआ मिथिहोनाय बादिब्ला- फाहामथायनि थाखाय फाहामगिरिनि आखाइयाव जेबो खामानि गैलिया। खालेबोल’ इसोरनि आखाइयावसै। सुलुंनिफ्राइ मिथिनो मोनबावनाय बादिब्ला बारग’ गिबि मन्थ्रि बिथांआ जिउनि जोबथा बुल्बिजों जुजिगासिनो।